Կեղծ տառապանքները ծնունդ են առել հենց մեր անհավատությունից եւ մեր սոցիալական գոյատեւումից` չափազանց պարզ, չափազանց կիրառական: Որովհետեւ ահա մահանում են մերձավորները, հիվանդանում է մարդը, պատերազմներ են տեղի ունենում: Իսկապես, չես էլ կարող հաշվել, թե ինչքան է մարդը տառապում մի կյանքի ընթացքում: Իսկ տառապում է նա այն պատճառով, որ ապրում է ո՜չ այնպիսի բնակարանում, որ հարեւանն ավելի լավ է ապրում, որ իրեն շքանշան չեն տվել, որ ինչ-որ մեկն ինչ-որ մյուսից ավելի գեղեցիկ է: Նա ամենաշատը տառապում է հենց այդ անհեթեթություններից: Իսկ այն ժամանակ, երբ իսկապես հարկ է լինում տառապելու, ոչ ուժերն են հերիքում, ոչ արիությունը՝ առաջադրված խոչընդոտը հաղթահարելու համար: